SPALI รุกแนวราบเปิด 2 โครงการใหม่ 24-25 มิ.ย.นี้ มูลค่า 3.75 พันลบ.
SPALI รุกแนวราบเปิดตัว 2 โครงการใหม่ 24-25 มิ.ย.นี้ รวมมูลค่ากว่า 3.75 พันลบ.
21 มิ.ย. 2560

นายไตรเตชะ  ตั้งมติธรรม กรรมการผู้จัดการ บริษัท ศุภาลัย จำกัด (มหาชน) หรือ SPALI เปิดเผยว่า ในวันที่ 24-25 มิ.ย.นี้ บริษัทเตรียมเปิดขายโครงการใหม่อีก 2 แห่ง รวมมูลค่า 3,750 ล้านบาท คือ ศุภาลัย ไพรด์ บางนา-ลาดกระบัง มูลค่าโครงการ 3,000 ล้านบาท และ ศุภาลัย เบลล่า วงแหวน – ลำลูกกา คลอง 6 มูลค่าโครงการ 750 ล้านบาท
โดยทั้ง 2 โครงการมีผลิตภัณฑ์ที่อยู่อาศัยครบครันทั้งบ้านเดี่ยว บ้านรุ่นใหม่ และทาวน์โฮมที่ตอบโจทย์ความต้องการของลูกค้าในแต่ละทำเล ถึงแม้ว่าสถานการณ์การแข่งขันของตลาดที่อยู่อาศัยทั้ง 2 ทำเลมีการแข่งขันค่อนข้างสูง  แต่ความต้องการซื้อที่อยู่อาศัยยังมีอยู่จำนวนมาก และคาดว่าจะได้รับความสนใจจากลูกค้าเป็นอย่างดี